Komnenska dinastija se je v tem času razcepila v več vej. Ker v Bizantinskem cesarstvu nasledstvo ni bilo regulirano z zakonom, ampak je bilo odvisno od osebne moči in želja predhodnika, se je v Komnenski dinastiji po nekaj generacijah pojavilo več sorodnikov, ki so si lastili pravice do nasledstva. Po vladavini Manuela I. so se začele zarote in nasilni prevzemi oblasti. Aleksej II., ki je prvi nasledil prestol kot mladoletnik, je vladal samo tri leta (1180–1183), njegov naslednik Andronik I. samo dve (1183–1185), potem pa ga je strmoglavila in oblast prevzela družina Angel na čelu z Izakom II.. Izaka II. je strmoglavil in oslepil njegov brat Aleksej III., katerega je med četrto križarsko vojno leta 1204 odstavil sorodnik družine Komnen Aleksej Dukas.